《游清凉寺 其一》
清代·陈法

策杖及山麓，已觉心清凉。登顿出高阁，凭栏俯江光。

天风左右来，飘摇吹我裳。竹树散清影，茗碗有余香。

何当执热时，披襟此翱翔。

作者简介：清贵州安平人，字定斋。康熙五十二年进士，由检讨累官直隶顺德知府。乾隆间官至直隶大名道。归主贵山书院十八年而卒。尝考论河务，著《河干问答》。潜心理学，著《明辨录》，辨陆、王之失。另有《易笺》、《内心斋稿》等。